section_heading: Politička karijera
paragraph_text: Čačić 2000. – 2003. zastupnički mandat u Saboru stavlja u mirovanje i obavlja dužnosti Ministra za javne radove, obnovu i graditeljstvo i člana užeg kabineta Vlade. Veliki projekti kao što su autoceste i program društveno poticane stanogradnje danas se vežu uz ime Radimira Čačića i svakako su najveći projekti njegovog ministarskog staža. Po modelu koji je postavio nastavljena je njihova realizacija, ali je cijena kilometra autocesta u vladama HDZ-a nakon njegovog mandata udvostručena, prosječno s 5 na 10 milijuna eura. 2005. godine Čačić ponovo stavlja zastupnički mandat u mirovanje i postaje župan Varaždinske županije gdje osmišljava implementaciju javno-privatnog partnerstva (JPP) u Hrvatskoj. Uvodi prvi puta u Hrvatskoj besplatan prijevoz srednjoškolaca i gotovo sve osnovne i srednje škole Varaždinske županije prevodi na jednosmjensku nastavu. Dužnost župana obnaša do sredine 2008. godine, te se u listopadu iste godine vraća na dužnost zastupnika u Hrvatskom Saboru,<ref>"Izvješće Mandatno–imunitetnog povjerenstva o prestanku mirovanja zastupničkog mandata zastupnika RADIMIRA ČAČIĆA i prestanku zastupničkog mandata zamjenika zastupnika ZLATKA HORVATA", sa sjednice od 16. listopada 2008., službene stranice Hrvatskog Sabora istodobno obnašajući dužnost predsjednika Hrvatske narodne stranke.